APSTIPRINĀTS

ar Tieslietu padomes

2011.gada 22.februāra lēmumu

saskaņā ar likuma „Par tiesu varu” 89.11 panta piekto daļu

**Tiesnešu konferences nolikums**

|  |
| --- |
| ­­­­­­­­­­­­­­­­­­­­­Grozījumi: 07.05.2012.  28.10.2013.  26.10.2015. |

1. **Vispārīgie jautājumi**
2. Tiesnešu konferences nolikums nosaka tiesnešu konferences (turpmāk – konference) organizatorisko sagatavošanu, konferences norisi un lēmumu pieņemšanas kārtību.
3. Tiesnešu konference var notikt arī neklātienē, izmantojot informācijas tehnoloģijas (turpmāk - elektroniskā konference). Šī nolikuma noteikumi par konferences organizatorisko sagatavošanu, konferences norisi un lēmumu pieņemšanas kārtību, kā arī tiesnešu pašpārvaldes institūciju vēlēšanām attiecināmi arī uz elektronisko konferenci, ja vien šajā nolikumā un Tieslietu padomes apstiprinātajā elektroniskās konferences organizēšanas un norises plānā nav noteikts citādi.

(*Ar 07.05.2012.grozījumiem)*

1. **Konferences sagatavošana**
2. Konferenci sasauc Tieslietu padome ne retāk kā reizi gadā.
3. Par konferenci Tieslietu padome paziņo tiesnešiem ne vēlāk kā divus mēnešus iepriekš. Īpašos gadījumos šis termiņš var tikt samazināts.
4. Tieslietu padome nosaka konferencē izskatāmos jautājumus, ziņotājus, konferences vadītāju, sekretāru un aicināmās personas.
5. Sagatavojot elektronisko konferenci, Tieslietu padome:

6.1. apstiprina elektroniskās konferences organizēšanas un norises plānu;

6.2. nosaka elektroniskās konferences atklāšanas datumu un laiku, kā arī elektroniskās konferences darba kārtību;

6.3. nosaka Balsu skaitīšanas komisijas sastāvu;

6.4. nosaka elektroniskās konferences vadītāju un sekretāru.

(*Ar 07.05.2012.grozījumiem)*

1. Konferencei nepieciešamo dokumentu projektu sagatavošanai Tieslietu padome var veidot darba grupu.
2. Konferences organizatorisko sagatavošanu veic Tieslietu ministrija sadarbībā ar Tiesu administrāciju un Tieslietu padomi.
3. **Konferences norise un lēmumu pieņemšana**
4. Konference ir tiesīga pieņemt lēmumus, ja tajā piedalās vairāk kā puse no tiesnešu kopskaita.
5. Konferenci atklāj Tieslietu padomes priekšsēdētājs.
6. Konference apstiprina sēdes darba kārtību.
7. Lai fiksētu balsojumu rezultātus, konference ievēl Balsu skaitīšanas komisiju. Nepieciešamības gadījumā konferences gaitā var lemt par Balsu skaitīšanas komisijas sastāva grozījumiem.
8. Konferences sēdes ir atklātas. Konferences sēdi un tajā pieņemtos lēmumus fiksē konferences audioierakstā. Konferences sēdes gaitu var fiksēt, izmantojot attēlu ierakstus. Konferences audioieraksts glabājas Tieslietu padomes lietvedībā.

(*Ar 28.10.2013.grozījumiem)*

1. Konference lēmumus pieņem ar klātesošo tiesnešu balsu vairākumu, balsojot atklāti vai aizklāti. Par balsošanas veidu lemj konference. Pašpārvaldes institūcijas ievēl aizklāti balsojot. Pašpārvaldes institūcijas elektroniskā konferencē ievēl aizklātās vēlēšanās, izmantojot informācijas tehnoloģiju iespējas (elektroniskās vēlēšanas).

(*Ar 07.05.2012.grozījumiem)*

1. **Tiesnešu pašpārvaldes institūciju vēlēšanas**
2. Kandidātus tiesnešu pašpārvaldes institūciju locekļu amatiem var izvirzīt jebkurš tiesnesis.
3. Konferences vadītājs nepieciešamības gadījumā dod iespēju tiesnešiem uzdot jautājumus izvirzītajiem kandidātiem. Elektroniskā konferencē tiesneši jautājumus izvirzītajiem kandidātiem var uzdot elektroniski saskaņā ar Tieslietu padomes apstiprināto elektroniskās konferences organizēšanas un norises plānu.

(*Ar 07.05.2012.grozījumiem)*

1. Balsošanas zīme atzīstama par nederīgu, ja:

17.1. tajā nav veiktas atzīmes vai tās nav saprotamas;

17.2. tajā veiktas vairāk atzīmes nekā attiecīgās tiesnešu pašpārvaldes

institūciju locekļu skaits.

1. Balsu skaitīšanas komisija pēc balsošanas zīmju saskaitīšanas ziņo konferencei par vēlēšanu rezultātiem.

19. Par ievēlētu uzskatāms kandidāts, kurš saņēmis klātesošo tiesnešu balsu vairākumu.

19.1. Ja pirmajā kārtā nav ievēlēts nepieciešamais tiesnešu pašpārvaldes institūciju locekļu skaits, tiek rīkota atkārtota balsošana.

19.2. Otrajā kārtā tiek balsots par  kandidātiem, kas ieguvuši visvairāk balsu, vēlēšanu sarakstā iekļaujot par vienu kandidātu vairāk nekā vakanto amatu skaits.

19.3. Ja otrajā kārtā nepieciešamais kandidātu skaits nav saņēmis balsu vairākumu, tiek rīkota balsošana par tiem kandidātiem, kuri otrajā kārtā saņēmuši vairāk balsu, vēlēšanu sarakstā iekļaujot kandidātu skaitu, kas atbilst vakanču skaitam.

19.4. Ja trešajā kārtā kandidāts nav saņēmis ievēlēšanai nepieciešamo balsu skaitu, tiek rīkotas jaunas vēlēšanas.

19.5. Ja izvirzīto kandidātu skaits atbilst vakanto amatu skaitam un kandidāts nav saņēmis klātesošo tiesnešu balsu vairākumu, tiek rīkotas jaunas vēlēšanas.

19.6. Katrās jaunās vēlēšanās var izvirzīt arī iepriekšējās vēlēšanās neievēlētos kandidātus.

(*Ar 26.10.2015.grozījumiem)*